

**VELEPOSLANSTVO REPUBLIKE HRVATSKE**

**LJUBLJANA**

**Gruberjevo nabrežje 6, 1000 Ljubljana**

**tel: 01/200 44 01 ili 01/200 44 08,**

**fax: 00386 1/425 81 06**

**e-mail:** [**vrhslo@mvep.hr**](mailto:vrhslo@mvep.hr)

**OBJAVA BIRAČIMA**

Predsjednik Republike Hrvatske je 15. ožujka 2024. godine donio **Odluku o raspisivanju izbora za članove u Europski parlament iz Republike Hrvatske.**

**Izbori će se na biračkim mjestima u sjedištima diplomatskih misija i konzularnih ureda Republike Hrvatske u inozemstvu održati**:

|  |
| --- |
| **u nedjelju 9. LIPNJA 2024. godine**  **(od 7:00 do 19:00 sati)** |

**U Republici Sloveniji glasanje će se provoditi na biračkom mjestu u VELEPOSLANSTVU REPUBLIKE HRVATSKE U REPUBLICI SLOVENIJI, Ljubljana, Gruberjevo nabrežje 6**

Obavještavaju se birači da od 19. travnja 2024. godine mogu izvršiti pregled, dopunu i promjenu podataka upisanih u registar birača te podnijeti zahtjev za privremeni upis u registar birača izvan mjesta prebivališta, izdavanje potvrde za glasovanje izvan mjesta prebivališta, prethodnu registraciju i aktivnu registraciju.

**ROK ZA PODNOŠENJE ZAHTJEVA ISTJEČE U SRIJEDU,29. SVIBNJA 2024.**

Birači mogu pregledati svoje podatke upisane u registar birača na mrežnoj stranici Ministarstva uprave: <https://biraci.gov.hr/RegistarBiraca/>

Svi obrasci zahtjeva (zahtjevi za prethodnu/aktivnu registraciju, zahtjev za promjenu mjesta aktivne registracije i dr.) dostupni su na mrežnoj stranici Ministarstva pravosuđa i uprave <https://mpu.gov.hr>, kao i na mrežnoj stranici Veleposlanstva RH u Ljubljani <https://mvep.gov.hr/si>

1. **BIRAČI KOJI IMAJU PREBIVALIŠTE U REPUBLICI HRVATSKOJ**

**Birači s prebivalištem u RH koji žele glasati u Republici Sloveniji** trebaju **vlastoručno potpisani** **zahtjev za prethodnu registraciju**, dostaviti u VRH Ljubljana osobno, poštom ili e-mailom: [**vrhslo@mvep.hr**](mailto:vrhslo@mvep.hr) ,zaključno sa srijedom, 29. svibnja 2024. godine.

Birači koji imaju prebivalište u Republici Hrvatskoj, a na dan održavanja izbora će se zateći izvan mjesta svog prebivališta ili u inozemstvu, iznimno mogu, zatražiti **potvrdu za glasanje izvan mjesta prebivališta bez navođenja mjesta boravka na dan održavanja izbora,** a temeljem koje će moći glasati na bilo kojem biračkom mjestu u RH ili u inozemstvu gdje će se zateći na dan izbora.

Zahtjev za izdavanje potvrde za glasanje izvan mjesta prebivališta birači podnose nadležnom upravnom tijelu u županiji odnosno Gradu Zagrebu koje vodi registar birača prema mjestu svojeg prebivališta.

1. **BIRAČI KOJI NEMAJU PREBIVALIŠTE U REPUBLICI HRVATSKOJ**

**Birači bez prebivališta u RH kojima je izdana hrvatska osobna iskaznica s podatkom o prebivalištu izvan RH ne moraju se aktivno registrirati, već će, po službenoj dužnosti, biti aktivno registrirani za državu i konzularno područje prema adresi prebivališta upisanoj u osobnoj iskaznici.** Birači koji će se na dan održavanja izbora nalaziti na području druge diplomatske misije ili konzularnog ureda u inozemstvu ili u RH, ili imaju prijavljeno prebivalište na adresi različitoj od adrese u osobnoj iskaznici s inozemnom adresom, moraju podnijeti **zahtjev za promjenu mjesta aktivne registracije**.

Birač koji ne promijeni mjesto aktivne registracije, moći će glasati samo u mjestu gdje je već aktivno registriran po službenoj dužnosti za državu i konzularno područje prema inozemnoj adresi navedenoj u osobnoj iskaznici.

Birači koji **nemaju prebivalište u RH i koji nemaju hrvatsku osobnu iskaznicu s podatkom o prebivalištu izvan RH,** kako bi mogli glasati u inozemstvu ili u RH **moraju se aktivno registrirati,** odnosnotrebaju dostaviti **vlastoručno potpisani** **zahtjev za aktivnu registraciju**, osobno, e-mailom ili poštom u diplomatsko-konzularno predstavništvo u kojem žele glasati zaključno sa srijedom, 29.svibnja 2024. godine.

Također, **birači koji nemaju prebivalište u Republici Hrvatskoj, a nisu aktivno registrirani**, na dan održavanja izbora svoje biračko pravo mogu ostvariti potvrdom koju će izdati nadležno diplomatsko-konzularno predstavništvo RH.

**Rok za podnošenje zahtjeva za prethodnu i aktivnu registraciju istječe u srijedu, 29. svibnja 2024. godine.**

**Adresa za dostavu zahtjeva za prethodnu i aktivnu registraciju:**

**VELEPOSLANSTVO REPUBLIKE HRVATSKE U REPUBLICI SLOVENIJI**, **Ljubljana, Gruberjevo nabrežje 6; tel: 01/200 44 01 ili 01/200 44 08, fax: 00386 1/425 81 06 ; e-mail:** [**vrhslo@mvep.hr**](mailto:vrhslo@mvep.hr)

**e- Građani**

Birači koji imaju vjerodajnice i pristup Sustavu e-Građani **mogu podnijeti zahtjev za prethodnu registraciju i aktivnu registraciju, te izmjene tih zahtjeva putem Sustava e-Građani**

**Obrasci zahtjeva za izbore članova u Europski parlament 2024.**

* [Zahtjev za aktivnu registraciju](https://mpu.gov.hr/UserDocsImages/dokumenti/Izbori/EU%20izbori%202024/3.a%20ZAHTJEV%20ZA%20AKTIVNU%20REGISTRACIJU.docx)
* [Zahtjev za prethodnu registraciju](https://mpu.gov.hr/UserDocsImages/dokumenti/Izbori/EU%20izbori%202024/2.a%20ZAHTJEV%20ZA%20PRETHODNU%20REGISTRACIJU.docx)
* [Zahtjev za promjenu mjesta aktivne registracije](https://mpu.gov.hr/UserDocsImages/dokumenti/Izbori/EU%20izbori%202024/3.b%20ZAHTJEV%20ZA%20PROMJENU%20MJESTA%20AKTIVNE%20REGISTRACIJE.docx)
* [Zahtjev za promjenu mjesta prethode registracije](https://mpu.gov.hr/UserDocsImages/dokumenti/Izbori/EU%20izbori%202024/2.b%20ZAHTJEV%20ZA%20PROMJENU%20MJESTA%20PRETHODNE%20REGISTRACIJE.docx)
* [Zahtjev za odustanak od aktivne registracije](https://mpu.gov.hr/UserDocsImages/dokumenti/Izbori/EU%20izbori%202024/3.c%20ZAHTJEV%20ZA%20ODUSTANAK%20OD%20AKTIVNE%20REGISTRACIJE.docx)
* [Zahtjev za odustanak od prethodne registracije](https://mpu.gov.hr/UserDocsImages/dokumenti/Izbori/EU%20izbori%202024/2.c%20ZAHTJEV%20ZA%20ODUSTANAK%20OD%20PRETHODNE%20REGISTRACIJE.docx)